Kilumbu ya 6: bambisi ya bwala ti ya mfinda mpi bantu (24-31)
1 Na luyantiku Nzambi gangaka zulu ti ntoto.+2 Ntangu yai, ntoto vandaka kisaka-saka mpi ya mpamba,* mpi mpimpa vandaka na zulu ya masa ya mudindu,*+ ebuna ngolo ya kisalu ya Nzambi*+ vandaka kutambula na zulu ya masa.+3 Ebuna Nzambi tubaka nde: “Nsemo kuvanda.” Mpi nsemo+ vandaka.4 Na nima, Nzambi monaka nde nsemo vandaka mbote, mpi Nzambi yantikaka kukabisa nsemo ti mudidi.5 Nzambi bingaka nsemo Mwini, kansi yandi bingaka mudidi Mpimpa.+ Ebuna nkokila bwaka mpi ntongo tanaka: kilumbu ya ntete.6 Ebuna Nzambi tubaka nde: “Mpwasa ya nene+ kuvanda na kati ya masa, mpi masa kukabwana ti masa.”+7 Ebuna Nzambi salaka mpwasa yina ya nene mpi kabisaka masa yina kele na nsi ya mpwasa ya nene ti masa yina kele na zulu ya mpwasa ya nene.+ Mpi yo salamaka mutindu yina.8 Nzambi bingaka mpwasa yina ya nene Zulu. Ebuna nkokila bwaka mpi ntongo tanaka: kilumbu ya zole.9 Ebuna Nzambi tubaka nde: “Masa yina kele na nsi ya zulu kuvukana kisika mosi, mpi ntoto ya kuyuma kubasika.”+ Mpi yo salamaka mutindu yina.10 Nzambi bingaka ntoto ya kuyuma Ntoto,+ kansi yandi bingaka masa yina vukanaka, Banzadi-Mungwa.+ Mpi Nzambi monaka nde yo kele mbote.+11 Ebuna Nzambi tubaka nde: “Ntoto kubasisa matiti, bimenina yina ke butaka nkeni, mpi banti ya ke butaka mbuma na kutadila mitindu na yo, yo buta mbuma ti nkeni na zulu ya ntoto.” Mpi yo salamaka mutindu yina.12 Ebuna ntoto yantikaka kubasisa matiti, bimenina+ yina ke butaka nkeni mpi banti ya ke butaka mbuma kumosi ti nkeni, na kutadila mitindu na yo. Ebuna Nzambi monaka nde yo kele mbote.13 Ebuna nkokila bwaka mpi ntongo tanaka: kilumbu ya tatu.14 Ebuna Nzambi tubaka nde: “Bima ya ke pesaka nsemo*+ kuvanda na mpwasa ya nene ya zulu sambu na kukabisa mwini ti mpimpa,+ mpi yo ta vanda bidimbu sambu na bansungi, bilumbu, mpi bamvula.+15 Yo ta vanda bima ya ke pesaka nsemo na mpwasa ya nene ya zulu sambu na kupesa nsemo na ntoto.” Mpi yo salamaka mutindu yina.16 Mpi Nzambi salaka bima zole ya nene ya ke pesaka nsemo, kima ya kuluta nene ya ke pesaka nsemo sambu na kupesa nsemo* na mwini+ mpi kima ya kuluta fioti ya ke pesaka nsemo sambu na kupesa nsemo* na mpimpa; yandi salaka mpi bambwetete.+17 Ebuna Nzambi tulaka yo na mpwasa ya nene ya zulu sambu na kupesa nsemo na ntoto18 mpi sambu na kupesa nsemo na mwini mpi na mpimpa mpi sambu na kukabisa nsemo ti mudidi.+ Ebuna Nzambi monaka nde yo kele mbote.19 Ebuna nkokila bwaka mpi ntongo tanaka: kilumbu ya iya.20 Ebuna Nzambi tubaka nde: “Masa kufuluka ti bigangwa* ya ke zingaka, mpi bigangwa ya ke pumbukaka kupumbuka na mpwasa ya nene ya zulu.”+21 Mpi Nzambi gangaka bigangwa* ya nene ya nzadi-mungwa mpi bigangwa* yonso ya ke zingaka yina ke tambulaka mpi ke fulukaka na masa na kutadila mitindu na yo, mpi konso kigangwa ya ke pumbukaka yina kele ti mapapu na kutadila mutindu na yo. Mpi Nzambi monaka nde yo kele mbote.22 Na nima, Nzambi sakumunaka yo mpi tubaka nde: “Beno buta mingi, beno kuma mingi mpi beno fulusa masa ya nzadi-mungwa,+ mpi bika nde bigangwa ya ke pumbukaka kukuma mingi na ntoto.”23 Ebuna nkokila bwaka mpi ntongo tanaka: kilumbu ya tanu.24 Ebuna Nzambi tubaka nde: “Ntoto kubasisa bigangwa* ya ke zingaka na kutadila mitindu na yo, bambisi ya bwala ti bambisi ya ke tambulaka divumu na ntoto* mpi bambisi ya mfinda yina kele na ntoto na kutadila mitindu na yo.”+ Mpi yo salamaka mutindu yina.25 Mpi Nzambi salaka bambisi ya mfinda yina kele na ntoto na kutadila mitindu na yo, bambisi ya bwala na kutadila mitindu na yo, mpi bambisi yonso ya ke tambulaka divumu na ntoto na kutadila mitindu na yo. Mpi Nzambi monaka nde yo kele mbote.26 Ebuna Nzambi tubaka nde: “Beto+ sala muntu na kifwani+ na beto, yandi vanda bonso+ beto, mpi bo yala bambisi ya masa ya nzadi-mungwa, bigangwa ya ke pumbukaka, bambisi ya bwala, ntoto ya mvimba, mpi konso mbisi ya ke tambulaka divumu na ntoto.”+27 Mpi Nzambi gangaka muntu na kifwani na yandi, na kifwani ya Nzambi yandi gangaka muntu; yandi gangaka+ bo bakala mpi nkento.28 Diaka, Nzambi sakumunaka bo, mpi yandi tubilaka bo nde: “Beno buta mingi mpi beno kuma mingi, beno fulusa ntoto+ mpi beno yala yo,+ mpi beno yala+ bambisi ya masa ya nzadi-mungwa mpi bigangwa ya ke pumbukaka mpi konso kigangwa ya ke zingaka yina ke tambulaka na ntoto.”29 Ebuna Nzambi tubaka nde: “Mono me pesa beno bimenina yonso yina ke butaka nkeni yina kele na ntoto ya mvimba mpi banti yonso yina kele ti nkeni ya ke butaka mbuma. Bika yo vanda madia sambu na beno.+30 Ebuna na konso mbisi ya mfinda yina kele na ntoto, na konso kigangwa ya ke pumbukaka, mpi na konso kima yina ke tambulaka na ntoto yina kele ti luzingu,* mono me pesa matiti yonso ya mubisu bonso madia.”+ Mpi yo salamaka mutindu yina.31 Na nima, Nzambi monaka bima yonso ya yandi salaka, mpi tala! yo vandaka mbote kibeni.+ Ebuna nkokila bwaka mpi ntongo tanaka: kilumbu ya sambanu.
kon_Latn kon_Latn